CELEX: 32015R2047
Language: bg
Date: 2015-11-16 00:00:00
Title: Регламент за изпълнение (ЕС) 2015/2047 на Комисията от 16 ноември 2015 година за подновяване на одобрението на активното вещество есфенвалерат като кандидат за замяна, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП)

17.11.2015   
            
            
               BG
            
            
               Официален вестник на Европейския съюз
            
            
               L 300/8
            
         РЕГЛАМЕНТ ЗА ИЗПЪЛНЕНИЕ (ЕС) 2015/2047 НА КОМИСИЯТА
   от 16 ноември 2015 година
   за подновяване на одобрението на активното вещество есфенвалерат като кандидат за замяна, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 24 във връзка с член 20, параграф 1 от него,
   като има предвид, че:
   
               (1)
            
            
               Срокът на одобрението на активното вещество есфенвалерат, както е посочено в част А от приложението към Регламент за изпълнение (ЕС) № 540/2011 на Комисията (2), изтича на 30 юни 2016 г.
            
         
               (2)
            
            
               В съответствие с член 4 от Регламент (ЕС) № 1141/2010 на Комисията (3) и в предвидения в същия член срок бе подадено заявление за подновяване на включването на есфенвалерат в приложение I към Директива 91/414/ЕИО на Съвета (4).
            
         
               (3)
            
            
               Заявителят представи допълнителните досиета, изисквани съгласно член 9 от Регламент (ЕС) № 1141/2010. Държавата членка докладчик счете заявлението за пълно.
            
         
               (4)
            
            
               Държавата членка докладчик подготви доклад за оценка във връзка с подновяването, като се консултира с държавата членка съдокладчик, и на 30 юли 2013 г. го предостави на Европейския орган по безопасност на храните (наричан по-долу „Органът“) и на Комисията.
            
         
               (5)
            
            
               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът осигури публичната достъпност на допълнителното обобщаващо досие.
            
         
               (6)
            
            
               На 22 октомври 2014 г. Органът предаде на Комисията заключението си (5) относно това, дали може да се очаква веществото есфенвалерат да отговаря на критериите за одобрение, предвидени в член 4 от Регламент (ЕО) № 1107/2009. На 20 март 2015 г. Комисията представи проекта на доклад за преразглеждане относно есфенвалерат на Постоянния комитет по растенията, животните, храните и фуражите.
            
         
               (7)
            
            
               Бе установено, че предвидените в член 4 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобрение се считат за изпълнени.
            
         
               (8)
            
            
               Оценката на риска, свързана с подновяването на одобрението на веществото есфенвалерат, се основава на ограничен брой представителни видове употреба, които обаче не ограничават видовете употреба, за които продуктите за растителна защита, съдържащи есфенвалерат, могат да бъдат разрешени. Поради това е целесъобразно да отпадне ограничението за видовете употреба като инсектицид.
            
         
               (9)
            
            
               Комисията обаче счита, че веществото есфенвалерат е кандидат за замяна съгласно член 24 от Регламент (ЕО) № 1107/2009. Есфенвалерат е токсично вещество съгласно точка 3.7.2.2 и съответно точка 3.7.2.3 от приложение II към Регламент (ЕО) № 1107/2009 поради факта, че факторът за биоконцентрация е по-голям от 2 000 и концентрацията, при която не се наблюдава въздействие в дългосрочен план върху сладководните организми, е по-ниска от 0,01 mg/L. Поради това веществото есфенвалерат отговаря на условието, посочено в точка 4, второ тире от приложение II към Регламент (ЕО) № 1107/2009.
            
         
               (10)
            
            
               Предвид посочените по-горе съображения е целесъобразно одобрението на веществото есфенвалерат като кандидат за замяна да бъде подновено.
            
         
               (11)
            
            
               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 следва да бъде съответно изменено.
            
         
               (12)
            
            
               С Регламент за изпълнение (ЕС) 2015/1885 на Комисията (6) бе определена по-късна дата на изтичане на срока на одобрението за веществото есфенвалерат, за да се даде възможност процесът по подновяване на одобрението за посоченото вещество да приключи, преди въпросният срок да изтече. Независимо от това, тъй като решение за подновяване на одобрението бе взето преди първоначалната дата на изтичане на неговия срок, настоящият регламент следва да се прилага от деня след първоначалната дата на изтичане на срока на одобрението.
            
         
               (13)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество като кандидат за замяна
   Одобрението на активното вещество есфенвалерат като кандидат за замяна се подновява съгласно посоченото в приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
   
      (4)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (5)  EFSA Journal (Бюлетин на ЕОБХ) (2014);12(11):3873. Той е достъпен на следния интернет адрес: www.efsa.europa.eu.
   
      (6)  Регламент за изпълнение (ЕС) 2015/1885 на Комисията от 20 октомври 2015 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 2,4-D, ацибензолар-S-метил, амитрол, бентазон, цихалофоп бутил, дикват, есфенвалерат, фамоксадон, флумиоксазин, DPX KE 459 (флупирсулфурон-метил), глифозат, ипроваликарб, изопротурон, ламбда-цихалотрин, металаксил-М, метсулфурон-метил, пиколинафен, просулфурон, пиметрозин, пирафлуфен-етил, тиабендазол, тифенсулфурон-метил и триасулфурон (ОВ L 276, 21.10.2015 г., стр. 48).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Есфенвалерат
                  CAS №: 66230-04-4
                  CIPAC № 481
               
               
                  (αS)-3-фенокси-α-цианобензилов (2S)-3-метил-2-(4-хлорофенил)бутират
               
               
                  830 g/kg
                  Онечистването толуен не трябва да превишава 10 g/kg в техническия материал
               
               
                  1 януари 2016 г.
               
               
                  31 декември 2022 г.
               
               
                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно есфенвалерат, и по-специално допълнения I и II към него.
                  При тази цялостна оценка държавите членки обръщат особено внимание на:
                  
                              —
                           
                           
                              риска от есфенвалерат и от (2S,αR)-изомера на фенвалерат за водните организми, включително риска за биоакумулация чрез хранителната верига,
                           
                        
                              —
                           
                           
                              риска за пчели и нецелеви членестоноги,
                           
                        
                              —
                           
                           
                              опазването на подпочвените води, когато веществото се прилага в области с чувствителни почвени и/или климатични условия.
                           
                        Когато е целесъобразно, условията за употреба трябва да включват мерки за ограничаване на риска.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 10 за есфенвалерат се заличава;
               
            
                  2)
               
               
                  в част Д се добавя следното вписване:
                  
                               
                           
                           
                              Популярно наименование, идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „2
                           
                           
                              Есфенвалерат
                              CAS №: 66230-04-4
                              CIPAC №: 481
                           
                           
                              (αS)-3-фенокси-α-цианобензилов (2S)-3-метил-2-(4-хлорофенил)бутират
                           
                           
                              830 g/kg
                              Онечистването толуен не трябва да превишава 10 g/kg в техническия материал.
                           
                           
                              1 януари 2016 г.
                           
                           
                              31 декември 2022 г.
                           
                           
                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане относно есфенвалерат, и по-специално допълнения I и II към него.
                              При тази цялостна оценка държавите членки обръщат особено внимание на:
                              
                                          —
                                       
                                       
                                          риска от есфенвалерат и от (2S,αR)-изомера на фенвалерат за водните организми, включително риска за биоакумулация чрез хранителната верига,
                                       
                                    
                                          —
                                       
                                       
                                          риска за пчели и нецелеви членестоноги,
                                       
                                    
                                          —
                                       
                                       
                                          опазването на подпочвените води, когато веществото се прилага в области с чувствителни почвени и/или климатични условия.
                                       
                                    Когато е целесъобразно, условията за употреба трябва да включват мерки за ограничаване на риска.“
                           
                        
            
         (1)  Допълнителни подробности за идентичността и спецификацията на активното вещество са представени в доклада за преразглеждане.